Óvænt norðanhvassviðri gerði landsmönnum lífið leitt í gærkvöld. Hjólhýsi fuku bæði á vegum úti og einnig hjá hjólhýsakaupmönnum
Seinni partinn í gær blés nokkuð hressilega að norðan. Engin veðurviðvörun var í gildi. Hjólhýsi fuku á Snæfellsnesi, Kjalarnesi og undir Ingólfsfjalli. En það var ekki bara úti á vegum úti sem hjólhýsin fuku. Hjá Útilegumanninum í Mosfellsbæ fóru þau á flakk. Kristjón Grétarsson er verslunarstjóri Útilegumannsins.
Þegar við komum uppeftir þá var mannskaðaveður hérna. Ótrúlegar veðurbreytingar sem hafa orðið á smá tíma. Þegar við komum á staðinn þá er töluvert tjón en við náðum að bjarga því sem bjargað varð þannig að þetta fór betur en þegar þú kemur fyrst að svona þá er ansi mikið tjóns sem blasir við þér.
Í heildina varð altjón á fjórum hjólhýsum að hans sögn.
TM mótið í knattspyrnu er haldið í Vestmannaeyjum um helgina. Metfjöldi stúlkna tekur þátt í mótinu, um 1.200 talsins. Veðrið lék tjaldgesti í Vestmannaeyjum nokkuð grátt í nótt. Sigríður Inga Kristmannsdóttir er mótstjóri TM mótsins.
Við höfum alveg náð að halda dagskrá og bara verið rosalega gaman. Það hvessti svolítið hressilega hjá ykkur í gærkvöldi. Já það byrjaði aðeins í lokin, við vorum með landsleik fyrir stelpurnar. Það byrjaði aðeins að hvessa eftir hann og það lentu að mér skilst einhverjir í vanræðum á tjaldstæðunum. Einhverjir tóku niður tjöldin og fluttu sig eitthvað annað með þau. Aðrir reyndu að komast inn í gistingu annarsstaðar að ég best veit tókst það hjá öllum.
Hún segir að mótstjórn hafi látið lögreglu vita og almannavarnir fylgist grannt með, enda er veðurspá fyrir næstu nótt enn verri. Mótinu lýkur í dag svo flestir ættu að vera farnir til síns heima.
19:37 Vesturlandsvegur, 270. Tilkynnt um foktjón á 4 hjólhýsum sem stóðu á bifreiðaplani. 2 hjólhýsi munu hafa tekist á loft og fóru veltur, eitt fauk utan í annað. Hjólhýsin mismikið skemmd, búið að ná í eigendur og verður unnið að lagfæringum um leið og veður lægir.
Mótsstjóri TM í Eyjum. Póstur frá Dagnýju: Daginn, TM-mótið (Pæjumótið) í fótbolta er í Eyjum um helgina og í nótt var mikið rok og eitthvað um að fólk þyrfti að pakka fjúkandi tjöldum og leita skjóls annars staðar.
Hjólhýsi fuku bæði á vegum úti og við verslanir í skyndilegu norðan hvassviðri í gærkvöld. Þá þurftu tjaldbúar í Vestmannaeyjum að leita skjóls. 